|  |  |
| --- | --- |
| 1. Tietosuojaselosteen nimi | Varhaiskasvatuksen tietosuojaseloste |
| 2. Rekisterinpitäjä | Hyvinkään kaupunki /Varhaiskasvatuspalvelut  Kankurinkatu 4-6 (PL 86)  05800 Hyvinkää  puh. 040 155 4399 |
| 3. Yhteyshenkilörekisteriä  koskevissa asioissa | Varhaiskasvatuksen asiantuntija Mari Lundén-Pallanza  [mari.lunden-pallanza@hyvinkaa.fi](mailto:mari.lunden-pallanza@hyvinkaa.fi) |
| 4. Tietosuojavastaava | tietosuojavastaava@hyvinkaa.fi |
| 5. Henkilötietojen käsittelyn tarkoitukset | Henkilötietoja käsitellään varhaiskasvatuspalvelujen järjestämistä varten. Tietoja tarvitaan varhaiskasvatuksen ja esiopetuksen hakemusten käsittelyssä, paikan myöntämisessä, päätöksessä ja tiedoksiannossa, asiakaslaskutuksessa, palvelusetelipäätöksissä, toiminnan mahdollistamisessa toimintayksiköissä, kasvun ja oppimisen tuen järjestämisessä sekä tilastoinnissa. |
| 6. Henkilötietojen käsittelyn oikeusperuste | Henkilötietojen käsittelyn perustana on lakisääteisten velvoitteiden toteuttaminen. Henkilötietojen käsittelyn perusteena ovat mm.   * EU:n yleinen tietosuoja-asetus 6 artikla, kohta 1c (2016/679) * Varhaiskasvatuslaki (540/2018) * asetus varhaiskasvatuksesta (753/2018) * Lastensuojelulaki (417/2007) * Perusopetuslaki (628/1998) * Laki varhaiskasvatuksen asiakasmaksuista (1503/2016) * Laki lasten kotihoidon ja yksityisen hoidon tuesta (1128/1996)   Pyydämme erikseen suostumuksen valokuvauslupaan pedagogista dokumentointia varten. Suostumuksen antaminen ja peruuttaminen tapahtuu DaisyFamilyn kautta. Suostumuksen antaminen on vapaaehtoista ja suostumuksen voi peruuttaa milloin tahansa. |
| 7. Käsiteltävät henkilötietoryhmät | Käsiteltäviä henkilötietoja ovat varhaiskasvatuksen ja esiopetuksen asiakasperheiden henkilötiedot. Keräämme lapsesta ja perheestä mm. seuraavat tiedot: nimi, osoite, puhelinnumero, sähköpostiosoite, henkilötunnus, kotikunta, äidinkieli, huoltajuustiedot, huoltajien työpaikan yhteystiedot, lapsen kanssa asuvat henkilöt, tietoja lapsen terveydentilasta, tiedot perheen tuloista, tiedot palvelun tarpeesta, perheen tulotiedot ja läsnä- ja poissaolotiedot.  Avoimen toiminnan asiakkaista kerätään vain huoltajan ja lapsen nimi sekä yhteystiedot (puhelinnumero ja sähköpostiosoite) |
| 8. Käsiteltävien henkilötietojen lähteet | Henkilötiedot saamme ensisijaisesti lasten huoltajilta. Lisäksi saamme tietoa sosiaali- ja terveyspalveluilta (esim. neuvola), yksityisiltä palveluntuottajilta (yksityiset päiväkodit), digi- ja väestötietoviraston ylläpitämästä väestötietojärjestelmästä ja Facta kuntarekisteristä. Varhaiskasvatuksen asiakassihteereillä on mahdollisuus tarkistaa huoltajien tulotietoja tulorekisteristä. |
| 9. Henkilötietojen siirrot ja luovutukset | **Palveluntarjoajat**  Varhaiskasvatuspalvelujen asiakastietojärjestelmänä toimii Vesseli/Daisy (Kuntien Tiera oy/ Alfa eCare). Tieran Varhaiskasvatuksen Vesseli on suomalainen Saas-palvelu, jonka ytimen muodostaa Daisy toiminnanohjausjärjestelmä.  Kuntien Tiera Oy:n alihankkijana Tiera Vesseli -palvelussa toimii Trivore Oy, joka toimittaa Vesselin Active Directory (AD)-synkronisoinnin.  Avoimen toiminnan ilmoittautumisessa käytetään Hellewi järjestelmää. Järjestelmää käytetään verkkoympäristössä aina SSL-suojatussa yhteydessä.  Asiakasmaksulaskutuksen yhteydessä laskutustiedot siirtyvät Sarastia 365 ohjelmaan, josta maksamattomat laskut siirtyvät Revire Perintä Oy:lle.  Hyvinkään kaupungin palveluntarjoajat käsittelevät henkilötietoja Hyvinkään kaupungin lukuun ja Hyvinkään kaupungin antaman ohjeistuksen ja sopimusvelvoitteiden mukaisesti. Palveluntarjoajat käsittelevät henkilötietoja vain Hyvinkään kaupungin määrittelemiä tarkoituksia varten, eivätkä käytä niitä omiin tarkoituksiinsa.  **Tietojen luovutukset**  Varhaiskasvatuspalveluista luovutamme henkilötietoja vain lakisääteisten velvollisuuksien täyttämiseksi (esim. varhaiskasvatuksen tietovaranto Varda, Koski, Kela, ostopalveluna esiopetusta ja varhaiskasvatusta tarjoavat yksityiset päiväkodit). Muille viranomaisille (esim. neuvola, sosiaali- ja terveyspalvelu, perusopetus) luovutamme tietoa huoltajien luvalla. |
| 10. Tietojen siirto EU:n tai  ETA:n ulkopuolelle | Tietoja ei siirretä EU:n tai ETA:n ulkopuolelle.  DaisyFamily sovellus käyttää Googlen firebase palveluja huomautusten lähettämiseksi push-viesteinä puhelimeesi. Mikäli asennat sovelluksen, laitteesi käyttämä IP-osoite voidaan lähettää Googlelle ja se saatetaan tallentaa myös EU/ETA-alueen ulkopuolella.    Voit halutessasi käyttää DaisyFamilyä myös www-sivuilta, jolloin Googlen firebase palvelut ei ole käytössä, mutta huomioithan, että tällöin et voi saada Daisy huomautuksia push-viesteinä puhelimeesi.” |
| 11. Tietojen säilytysaika | Henkilötietoja säilytetään lakisääteisten velvoitteiden mukaisesti tai niin kauan, kuin se on käsittelyn kannalta tarpeellista. Tietoihin voi liittyä useita eri säilytysaikoja. Varhaiskasvatushakemus säilytetään 6 vuotta hoidon päättymisestä ja muut lasten varhaiskasvatukseen liittyvät asiakirjat säilytetään pääsääntöisesti 10 vuotta varhaiskasvatuksen päättymisestä (8., 18. ja 28 päivinä syntyneiden lasten asiakirjat säilytetään ikuisesti). Lapsen varhaiskasvatussuunnitelma säilytetään pysyvästi. Esiopetukseen liittyvät asiakirjat säilytetään pääsääntöisesti 10 vuotta. Avoimen toiminnan tietoja säilytetään järjestelmässä 2 vuotta. |
| 12. Rekisteröidyn oikeuksien  kuvaaminen | **Oikeus tarkastaa tiedot** Sinulla on oikeus saada tieto siitä, käsittelemmekö henkilötietojasi, ja tarkastaa mitä tietoja olemme sinusta keränneet. **Oikeus tiedon oikaisemiseen tai poistamiseen** Sinulla on oikeus pyytää sinua koskeva virheellisesti merkitty tieto oikaistavaksi.  Sinulla on myös oikeus pyytää henkilötietosi poistamista rekisteristä. Tietosi poistetaan, jos käsittelylle ei enää ole olemassa laillista perustetta. Otathan huomioon, että emme voi poistaa sinua koskevia henkilötietoja, jos henkilötietojesi käsittely perustuu edelleen käsittelyä edellyttävän lakisääteisen velvoitteen noudattamiseen, tai jos tietoja käsitellään oikeudellisen vaateen laatimiseksi, esittämiseksi tai puolustamiseksi. **Rajoittamis- ja vastustamisoikeus**Mikäli koet, että tietosi ovat joiltain osin virheellisiä, sinulla on oikeus vaatia käsittelyn väliaikaista rajoittamista, kunnes olemme varmistaneet tietojen paikkansapitävyyden. Jos tietoja tarvitaan oikeusvaateen laatimiseksi, esittämiseksi tai puolustamiseksi, tietojen käsittelyä on kuitenkin sallittua jatkaa. Aina kun tietojesi käsittely perustuu rekisterinpitäjän oikeutettuun etuun, sinulla on oikeus vastustaa sinua koskevien tietojen käsittelyä, mikäli sinulla on tähän perusteltu syy. Tällöin emme saa enää käsitellä henkilötietojasi, ellemme voi perustellusti osoittaa, että käsittelyn jatkamiseen on olemassa huomattavan tärkeä ja perusteltu syy, jonka voidaan katsoa olevan riittävän painava syrjäyttääkseen rekisteröidyn edut oikeudet ja vapaudet. **Oikeus siirtää tiedot järjestelmästä toiseen** Sinulla voi olla oikeus saada itseäsi koskevat henkilötiedot jäsennellyssä ja yleisesti koneluettavassa muodossa ja oikeus siirtää nämä tiedot toiselle rekisterinpitäjälle (jos se on teknisesti mahdollista). Oikeus koskee tilanteita, joissa henkilötietojasi käsitellään antamasi suostumukseen perustuen tai sopimuksen perusteella. **Valitusoikeus** Mikäli koet, että olemme käsitelleet henkilötietojasi lainvastaisesti, on sinulla oikeus tehdä valitus tietosuojavaltuutetun toimistoon:    Tietosuojavaltuutetun toimisto    Käyntiosoite: Lintulahdenkuja 4, 00530 Helsinki    Postiosoite: PL 800, 00531 Helsinki    Puhelinvaihde: 029 566 6700    Kirjaamo: 029 566 6768    [https://tietosuoja.fi](https://tietosuoja.fi/)    \* \* \*  **Kuinka voit käyttää oikeuksiasi rekisteröitynä?**  Voit käydä jättämässä tietopyynnön Hyvinkään kaupungintalolla, osoitteessa Kankurinkatu 4-6. Varauduthan todistamaan henkilöllisyytesi.  Määräaika tietojen toimittamiseksi tai tietopyyntöön liittyvien lisätietojen antamiseksi on 2 viikkoa pyynnön vastaanottamisesta. Mikäli tietopyyntö on poikkeuksellisen monimutkainen ja laaja, määräaikaa voidaan jatkaa kuukaudella.  Huomioithan, että yllä mainitut oikeudet eivät ole ehdottomia ja niihin sisältyy poikkeuksia. Oikeuksien soveltuvuuteen vaikuttaa esimerkiksi henkilötietojen käsittelyn oikeusperuste. Arvoimme jokaisen yllä mainittuihin oikeuksiin liittyvän pyynnön tapauskohtaisesti. |
| 13. Automaattinen päätöksenteko ja profilointi | Ei automaattista päätöksentekoa tai profilointia |